
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1029 


24 Ιουλίου 2003 


ΑΠΟΦΑΣΕΙ Σ 

Αριθ. 281/54 

Κανονισμός σχετικά με τη διαδικασία σύνταξης του κατα¬ 
λόγου των διαιτητών της μόνιμης διαιτησίας της ΕΕΤΤ. 

Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ 
ΚΑΙ ΤΑΧΥΔΡΟΜΕΙΩΝ (ΕΕΤΤ) 

Έχοντας υπόψη: 

α. το Ν. 2867/2000 «Οργάνωση και Λειτουργία των Τη¬ 
λεπικοινωνιών και άλλες Διατάξεις» (ΦΕΚ 273/Α/2000) και 
ιδίως τη διάταξη του άρθρου 3, παράγραφος 16, 

β. το άρθρο 902 του Κώδικα Πολιτικής Δικονομίας περί 
μόνιμης διαιτησίας, 

γ. το Π.Δ. 388/2002 «Καθορισμός των διαφορών που 
μπορούν να υπαχθούν στη μόνιμη διαιτησία της Εθνικής 
Επιτροπής Τηλεπικοινωνιών και Ταχυδρομείων και οργά¬ 
νωση της διαιτησίας αυτής» (ΦΕΚ 335/Α/2002), και ιδίως 
το άρθρο 5, παράγραφος 1 αυτού, 

δ. τη 2986/Φ.600/15.4.2003 Εισήγηση προς την Ολομέ¬ 
λεια της ΕΕΤΤ, 

ε. το γεγονός ότι από τις διατάξεις της παρούσας Από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζει: 

Άρθρο 1 
Αντικείμενο 

Η παρούσα απόφαση καθορίζει τα προσόντα που πρέ¬ 
πει να πληρούν οι ενδιαφερόμενοι να συμπεριληφθούν 
στον κατάλογο των διαιτητών, τους λόγους αποκλεισμού 
από αυτόν, καθώς και τη διαδικασία σύνταξής του. 

Άρθρο 2 

Κατάλογος Διαιτητών 

1. Η Ολομέλεια της ΕΕΤΤ συντάσσει κατάλογο διαιτη¬ 
τών, ο οποίος αναρτάται στον πίνακα ανακοινώσεων των 
γραφείων της ΕΕΤΤ, του Δικηγορικού Συλλόγου Αθηνών, 
του Τεχνικού Επιμελητηρίου Ελλάδας και του Εμπορικού 
και Βιομηχανικού Επιμελητηρίου Ελλάδας. Ο κατάλογος 
αυτός ανανεώνεται κάθε χρόνο εντός του μηνός Δεκεμ¬ 
βρίου με την ίδια δημοσιότητα. 

2. Οι ενδιαφερόμενοι για τη διεξαγωγή διαδικασίας μό¬ 
νιμης διαιτησίας της ΕΕΤΤ επιλέγουν τον επιδιαιτητή, 
τους διαιτητές και τους αναπληρωτές τους από αυτόντον 
κατάλογο. 


Άρθρο 3 

Γενικά Προσόντα 

1. Οι διαιτητές που θα συμπεριλαμβάνονται στον κατά¬ 
λογο, τον οποίο συντάσσει η Ολομέλεια της ΕΕΤΤ, επιλέ¬ 
γονται με κριτήριο την επιστημονική κατάρτιση και την 
εξειδικευμένη εμπειρία τους σε θέματα εφαρμογής της 
νομοθεσίας περί τηλεπικοινωνιών ή των κανόνων ανταγω¬ 
νισμού. 

2. Στον κατάλογο διαιτητών μπορούν να συμπεριλαμβά- 
νονται ιδίως τα μέλη των Δικηγορικών Συλλόγων της Ελ¬ 
λάδας και των Χωρών της Ευρωπαϊκής Ένωσης (Ε.Ε.), 
των Τεχνικών Επιμελητηρίωντης Ελλάδας και των Χωρών 
της Ευρωπαϊκής Ένωσης (ΕΈ), και των Εμπορικών και 
Βιομηχανικών Επιμελητηρίων της Ελλάδας και των Χω¬ 
ρών της Ευρωπαϊκής Ένωσης (Ε.Ε.). 

Άρθρο 4 

Ειδικά Προσόντα 

Τηναπαιτούμενη επιστημονική κατάρτιση και εξειδικευ- 
μένη εμπειρία θεωρούνται ότι κατέχουν όσοι έχουν τα 
ακόλουθα κατά κατηγορία προσόντα: 

Α. Δικηγόροι ή Πτυχιούχοι Νομικού Τμήματος Νομικής 
Σχολής: 

Απαιτείται: Πτυχίο Νομικού Τμήματος Νομικής Σχολής 
ελληνικών Πανεπιστημιακών Ιδρυμάτων ή ισότιμων Σχο¬ 
λών της αλλοδαπής. 

Επιπλέον απαιτούμενα προσόντα: 

Διδακτορικό σε συναφές αντικείμενο και τρία (3) χρόνια 
επαγγελματική εμπειρία σε θέματα τηλεπικοινωνιών ή/και 
ανταγωνισμού, ή 

Μεταπτυχιακό τίτλο σε συναφές αντικείμενο και πέντε 
(5) χρόνια επαγγελματική εμπειρία σε θέματα τηλεπικοι¬ 
νωνιών ή/και ανταγωνισμού, ή 

Επτά (7) χρόνια επαγγελματική εμπειρία σε θέματα τη¬ 
λεπικοινωνιών ή/και ανταγωνισμού. 

Β. Μηχανικοί: 

Απαιτείται: Ιδιότητα μηχανικού, μέλους του Τεχνικού 
Επιμελητηρίου Ελλάδας, εντεταγμένου στις επιστημονι¬ 
κές ειδικότητες των Ηλεκτρολόγων Μηχανικών ή Ηλε¬ 
κτρονικών Μηχανικών. Εναλλακτικά, ισότιμο πτυχίο από 
Πανεπιστημιακά Ιδρύματα της αλλοδαπής στις ίδιες επι¬ 
στημονικές ειδικότητες. 

Επιπλέον απαιτούμενα προσόντα: 

Διδακτορικό σε συναφές αντικείμενο και τρία (3) χρόνια 

επαγγελματική εμπειρία σε θέματα τηλεπικοινωνιών ή/και 
ανταγωνισμού, ή 

Μεταπτυχιακό τίτλο σε συναφές αντικείμενο και πέντε 
(5) χρόνια επαγγελματική εμπειρία σε θέματα τηλεπικοι¬ 
νωνιών ή/και ανταγωνισμού, ή 

Επτά (7) χρόνια επαγγελματική εμπειρία σε θέματα τη¬ 
λεπικοινωνιών ή/και ανταγωνισμού. 

Γ. Οικονομολόγοι: 

Απαιτείται: Πτυχίο οικονομικής κατεύθυνσης ελληνικού 
Πανεπιστημιακού Ιδρύματος ή ισότιμου της αλλοδαπής. 

Επιπλέον απαιτούμενα προσόντα: 

Διδακτορικό σε συναφές αντικείμενο και τρία (3) χρόνια 
επαγγελματική εμπειρία, σε σχετικό με τις τηλεπικοινω¬ 
νίες ή/και τον ανταγωνισμό αντικείμενο, ή 

Μεταπτυχιακό τίτλο σε συναφές και πέντε (5) χρόνια συ¬ 
ναφή επαγγελματική εμπειρία, σε σχετικό με τις τηλεπι¬ 
κοινωνίες ή/και τον ανταγωνισμό αντικείμενο, ή 

Επτά (7) χρόνια επαγγελματική εμπειρία, σε σχετικό με 
τις τηλεπικοινωνίες ή/και τον ανταγωνισμό αντικείμενο. 

Άρθρο 5 

Λόγοι αποκλεισμού από τον κατάλογο διαιτησίας 

1. Από τον κατάλογο αποκλείονται τα μέλη της ΕΕΤΤ κα¬ 
τά τη διάρκεια της θητείας τους και για πέντε (5) χρόνια 
μετά την, με οποιοδήποτε τρόπο, λήξη αυτής. 

2. Από τον κατάλογο αποκλείονται με πράξη της ΕΕΤΤ 
εκείνοι που ορίστηκαν διαιτητές ή επιδιαιτητές μέσα στην 
προηγούμενη τριετία ή δεν περάτωσαν τη διαιτησία που 
τους είχε ανατεθεί προηγούμενα. 

3. Σχετικά με την ανάκληση και εξαίρεση των διαιτητών 
και του επιδιαιτητή, εφαρμόζονται αναλόγως οι διατάξεις 
του Κώδικα Πολιτικής Δικονομίας, ιδίως δε το άρθρο 883 
αυτού. Σε κάθε περίπτωση, η ΕΕΤΤ διατηρείτο δικαίωμα 
αυτεπάγγελτης παρέμβασης και ανάκλησης του διορι¬ 
σμού των διαιτητών και του επιδιαιτητή, ανεξάρτητα από 
τη βούληση των μερών, σε περίπτωση που συντρέχει κά¬ 
ποιος από τους λόγους που αναφέρονται στο άρθρο 52 
παράγραφος 1 του Κώδικα Πολιτικής Δικονομίας. 

Άρθρο 6 

Διαδικασία σύνταξης καταλόγου διαιτητών 
της μόνιμης διαιτησίας της ΕΕΤΤ 

1. Η ΕΕΤΤ δημοσιεύει, μια φορά τον χρόνο, δύο τουλά¬ 
χιστον μήνες πριν από τη 30η Νοεμβρίου, πρόσκληση εκ¬ 
δήλωσης ενδιαφέροντος για την συμμετοχή στον κατά¬ 
λογο διαιτητών μόνιμης διαιτησίας. Η πρόσκληση αυτή 
δημοσιεύεται σε μία πανελλαδικής κυκλοφορίας εφημε¬ 
ρίδα, σε μία αγγλόφωνη, μία γαλλόφωνη και μία γερμα¬ 
νόφωνη εφημερίδα αναγνωρισμένου κύρους που εκδίδε- 
ται και κυκλοφορεί στην αντίστοιχη χώρα, και αποστέλλε- 
ται στο Τεχνικό Επιμελητήριο Ελλάδας, στο Οικονομικό 
Επιμελητήριο Ελλάδας, στο Εμπορικό και Βιομηχανικό 
Επιμελητήριο Αθηνών, και στους Δικηγορικούς Συλλό¬ 
γους Αθηνών, Πειραιώς και Θεσσαλονίκης και καταχω- 
ρείται στην Ιστοσελίδα της ΕΕΤΤ. 

2. Οι ενδιαφερόμενοι να συμπεριληφθούν στον κατάλο¬ 
γο των διαιτητών της μόνιμης διαιτησίας της ΕΕΤΤ, οι 
οποίοι θεωρούν ότι κατέχουντα ανωτέρω οριζόμενα γενι¬ 
κά και ειδικά προσόντα και δεν συντρέχει στο πρόσωπό 
τους κάποιος λόγος αποκλεισμού από τον κατάλογο, συ¬ 
μπληρώνουν την αίτηση του Παραρτήματος της παρού¬ 


σας Απόφασης, η οποία υπέχει θέση υπεύθυνης δήλωσης 
αναφορικά μετά στοιχεία που περιλαμβάνει, και την απο¬ 
στέλλουν στην ΕΕΤΤ έως τις 30η Νοεμβρίου κάθε έτους. 

3. Εφόσον, με βάση την αίτηση-υπεύθυνη δήλωση, ο 
ενδιαφερόμενος πληροί τα ανωτέρω γενικά και ειδικά 
προσόντα, το όνομά του συμπεριλαμβάνεται στον κατά¬ 
λογο διαιτητών που συντάσσει η ΕΕΤΤ για τη μόνιμη διαι¬ 
τησία της. 

4. Η ΕΕΤΤ δύναται οποτεδήποτε να ζητήσει, ιδίως στις 
περιπτώσεις που κάποιος διορίζεται διαιτητής, την υπο¬ 
βολή όλων των απαραίτητων δικαιολογητικών που απο- 
δεικνύουντο αληθές και ακριβές των στοιχείων που περι¬ 
λαμβάνονται στην αίτηση-υπεύθυνη δήλωση. 

5. Η μη υποβολή των δικαιολογητικών της προηγούμε¬ 
νης παραγράφου εντός επτά εργασίμων ημερών, καθώς 
και η αδυναμία απόδειξης του αληθούς και ακριβούς των 
δηλωθέντων στοιχείων, αποτελεί λόγο διαγραφής από 
τον κατάλογο διαιτητώντης μόνιμης διαιτησίας της ΕΕΤΤ. 

6. Η Γραμματεία μόνιμης διαιτησίας της ΕΕΤΤ τηρεί μη¬ 
τρώο ορισθέντων διαιτητών και επιδιαιτητών ανά έτος, το 
οποίο συμβουλεύεται η Ολομέλεια της ΕΕΤΤ, κατά την 
ετήσια ανανέωση του καταλόγου διαιτητών. Οι ορισθέ- 
ντες στη διάρκεια του τελευταίου έτους διαιτητές και επι¬ 
διαιτητές διαγράφονται προσωρινά από τον κατάλογο δι¬ 
αιτητών και επανεγγράφονται αυτοδίκαια με την πάροδο 
τριετίας από το έτος κατά το οποίο διεξήγαγαν τη διαδι¬ 
κασία διαιτησίας. 

Άρθρο 7 

Μεταβατικές Διατάξεις 

1. Τα ονόματα των διαιτητών που θα συμπεριληφθούν 
στον πρώτο κατάλογο διαιτητών για τη μόνιμη διαιτησία 
της ΕΕΤΤ θα εξακολουθήσουν να είναι καταχωρημένα σ’ 
αυτόν και μετά την ετήσια ανανέωσή του, εκτός αν συ¬ 
ντρέχει λόγος αποκλεισμού ή διαγραφής τους ή ζητή¬ 
σουν οι ίδιοι από την ΕΕΤΤ τη διαγραφή τους από τον κα¬ 
τάλογο. 

2. Για το έτος 2003, ως προθεσμία υποβολής αίτησης 
εκδήλωσης ενδιαφέροντος, κατά το άρθρο 5 § 2 της πα¬ 
ρούσας, ορίζεται η τριακοστή ημέρα από τη δημοσίευση 
της πρόσκλησης εκδήλωσης ενδιαφέροντος για συμμε¬ 
τοχή στον κατάλογο διαιτητών, κατά τη διαδικασία του 
άρθρο 5 § 1. Η εν λόγω δημοσίευση θα πρέπει να γίνει 
εντός τριάντα (30) ημερών από τη δημοσίευση της πα¬ 
ρούσας στην Εφημερίδα της Κυβερνήσεως. 

Άρθρο 8 

Τελικές Διατάξεις 

1. Για τα θέματα που δεν ρυθμίζονται ειδικά ή διαφορε¬ 
τικά από το Π.Δ. 388/2002 και την παρούσα απόφαση 
εφαρμόζονται συμπληρωματικά οι διατάξεις του Κώδικα 
Πολιτικής Δικονομίας για τη διαιτησία (άρθρα 867 επ.) 

2. Η ισχύς της παρούσας Απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

3. Προσαρτάται και αποτελεί αναπόσπαστο μέρος της 
παρούσας το ακόλουθο παράρτημα. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Μαρούσι, 18 Απριλίου 2003 

Ο Πρόεδρος 
ΕΜΜ. Α. ΓΙΑΚΟΥΜΑΚΗΣ 

ΠΑΡΑΡΤΗΜΑ 


ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ ΚΑΙ 
ΤΑΧΥΔΡΟΜΕΙΩΝ 


ΑΙΤΗΣΗ - ΥΠΕΥΘΥΝΗ ΔΗΛΩΣΗ 

ΣΥΜΜΕΤΟΧΗΣ ΣΤΟΝ ΚΑΤΑΛΟΓΟ ΔΙΑΙΤΗΤΩΝ ΤΗΣ 

ΜΟΝΙΜΗΣ ΔΙΑΙΤΗΣΙΑΣ ΤΗΣ ΕΕΤΤ 

ΑΙΤΗΣΗ - ΥΠΕΥΘΥΝΗ ΔΗΛΩΣΗ 


ΠΡΟΣ : 


ΣΤΟΙΧΕΙΑ ΑΙΤΟΥΝΤΟΣ : 

1. ΕΠΩΝΥΜΟ: | | | | 

(κεφαλαία) 

2. ΟΝΟΜΑ : | | 

(κεφαλαία) 


3. ΟΝΟΜΑ 
ΠΑΤΕΡΑ : 


4. ΟΝΟΜΑ 
ΜΗΤΕΡΑΣ: 


(κεφαλαία) 


(κεφαλαία) 


5. ΗΜΕΡΟΜΗΝΙΑ ΓΕΝΝΗΣΕΩΣ (ημέρα, μήνας, έτος) : 

6. ΑΡΙΘ. ΔΕΛΤΙΟΥ ΑΣΤ. ΤΑΥΤ. : | | | | | | 

7. ΦΥΛΟ : α. □ ΑΝΔΡΑΣ β. □ ΓΥΝΑΙΚΑ 

8. ΜΟΝΙΜΗ ΚΑΤΟΙΚΙΑ : Οδός.αριθμός 


Πόλη (δήμος ή κοινότητα) 


Τ.Κ. 


Επαρχία : 


Νομός : 


Τηλέφωνα για επικοινωνία : 


Τριτοβάθμιες και Μεταπτυχιακές Σπουδές 


ΑΠΟ 

Μην. Έτος 

ΕΩΣ 

Μην. Έτος 

ΕΚΠΑΙΔΕΥΤΙΚΟ 

ΙΔΡΥΜΑ 

ΤΙΤΑΟΣ 

ΠΤΥΧΙΟΥ 

ΗΜΕΡΟΜ. 

ΧΟΡΗΓ. 

Άλλοι κύκλοι μαθημάτων, επιμορφώσεις, μακροχρόνια σεμινάρια 




ΦΟΡΕΑΣ 

ΕΚΠΑΙΔΕΥΣΗΣ 

ΩΡΕΣ 

ΤΙΤΛΟΣ 

ΠΤΥΧΙΟΥ 

ΗΜΕΡ. 

ΧΟΡΗΓ 


























Γνώση ξένων γλωσσών 


ΓΛΩΣΣΑ 

ΤΙΤΛΟΣ ΣΠΟΥΔΩΝ 










Άλλες γνώσεις, προσόντα ή εμπειρία που έχω και απαιτούνται για την 
εκπλήρωση καθηκόντων διαιτητή ή επιδιαιτητή 


1 


2 


3 


4 

Επαγγελματική απασχόληση μετά την απόκτηση του βασικού πτυχίου 


ΤΕΛΕΥΤΑΙΑ ΘΕΣΗ : από 



ΕΡΓΟΔΟΤΗΣ :.ΘΕΣΗ 


ΦΥΣΗ ΤΗΣ ΕΡΓΑΣΙΑΣ : 


ΠΡΟΗΓΟΥΜΕΝΗ ΘΕΣΗ : από 



ΕΡΓΟΔΟΤΗΣ :.ΘΕΣΗ 



ΠΡΟΗΓΟΥΜΕΝΗ ΘΕΣΗ : από 


μήνας έτος 


μήνας έτος 


ΕΡΓΟΔΟΤΗΣ :.ΘΕΣΗ : 

ΠΡΟΗΓΟΥΜΕΝΗ ΘΕΣΗ : από 


ΕΡΓΟΔΟΤΗΣ :.ΘΕΣΗ 



ΠΡΟΗΓΟΥΜΕΝΗ ΘΕΣΗ : από 


ΕΡΓΟΔΟΤΗΣ :.ΘΕΣΗ 



ΣΤ. Επιστημονικές Δημοσιεύσεις 


α) σε συναφές αντικείμενο : 

6 . 

7. 

8 . 

9. 

β) σε άλλα αντικείμενα : 


1 . 

3. 

4. 

ΥΠΕΥΘΥΝΗ ΔΗΛΩΣΗ 

Δηλώνω ότι τα παραπάνω στοιχεία είναι ακριβή και αληθή, θεωρώ ότι έχω 
την απαιτούμενη επιστημονική κατάρτιση και επαγγελματική εμπειρία και 
παρακαλώ να με συμπεριλάβετε στον κατάλογο διαιτητών για την μόνιμη 
διαιτησία της ΕΕΤΤ. 

Σε περίπτωση ανακρίβειας γνωρίζω ότι θα έχω τις συνέπειες που 
προβλέπονται από τις διατάξεις του Ν.1599/1986. 


Ο/Η υποψήφι 


Ημερομηνία 


(Υπογραφή) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























